
Parlamentul  României

Camera  Deputaţilor

Comisia pentru industrii si servicii

PLx. 155/2020               
                                                               Bucureşti, 5.05.2020








                           Nr.4c-3/121/2020
BIROUL PERMANENT
AL

CAMEREI DEPUTAŢILOR

              Vă înaintăm alăturat, Raportul asupra proiectului de Lege privind aprobarea Ordonanţei de urgenţă a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei, transmisă cu adresa PLx.155 din data de 27 aprilie 2020 şi înregistrată cu nr. 4c-3/121/2020 din 28 aprilie 2020.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.91 alin.(8) pct.2 lit. i) din Regulamentul Camerei Deputaţilor, republicat.
În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.117 alin.(3) din Constituţia României, republicată.
PREŞEDINTE,

Iulian Iancu

RAPORT   
asupra proiectului de Lege privind aprobarea Ordonanţei de urgenţă a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei
          În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond în procedură de urgență, cu proiectul de Lege privind aprobarea Ordonanţei de urgenţă a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei, trimisă cu adresa nr. Pl-x 155 din data de 27 aprilie 2020 şi înregistrată cu nr. 4c-3/121/2020 din 28 aprilie 2020.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.91 alin.(8) pct.2 lit. i) din Regulamentul Camerei Deputaţilor, republicat.

Propunerea legislativă are ca obiect de reglementare prelungirea mandatelor în derulare ale membrilor Comitetului de reglementare al Autorităţii Naţionale de Reglementare în Domeniul Energiei care expiră la data de 23 aprilie 2020 pentru o perioadă de trei luni.


Consiliul Legislativ a avizat favorabil inițiativa legislativă, cu unele observaţii şi propuneri, aviz transmis cu adresa nr. 374 din 23 aprilie 2020.

În conformitate cu prevederile art. 61 din Regulamentul Camerei Deputaţilor republicat, membrii Comisiei pentru industrii şi servicii au examinat proiectul de lege în şedinţa din 5 mai 2020. 
La lucrările comisiei au fost prezenţi 19 de deputaţi din totalul de 22 de deputaţi membri ai comisiei.

În urma dezbaterilor, membrii Comisiei pentru industrii şi servicii au hotărât, cu majoritate de voturi, să propună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei, cu amendamentele admise prevăzute în anexa care face parte din prezentul raport.
În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.117 alin.(3) din Constituţia României, republicată.

       PREŞEDINTE,                                                    SECRETAR,

        Iulian IANCU                                                  Adnagi Slavoliub
Consilier parlamentar,

Lucian Cumpătă
Anexa 

PLx 155/2020

AMENDAMENTE  ADMISE

asupra proiectului de Lege privind aprobarea Ordonanţei de urgenţă a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei

	Nr. Crt.
	Text Senat
	Amendamente admise/autor
	Motivarea

	1. 
	Titlul Legii

LEGE

pentru aprobarea Ordonanței de urgență a Guvernului nr.54/2020 privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei


	Nemodificat
	

	2. 
	Articol unic. – Se aprobă Ordonanța de urgență a Guvernului nr.54/2020 privind prelungirea mandatelor Comitetului de reglementare al Autorității Naționale de Reglementare în Domeniul Energiei.
	Articol unic. – Se aprobă Ordonanța de urgență a Guvernului nr.54 din 23 aprilie 2020 privind prelungirea mandatelor Comitetului de reglementare al Autorității Naționale de Reglementare în Domeniul Energiei, publicată în Monitorul Oficial al României, Partea I, nr. 333 din 23 aprilie 2020, cu următoarele modificări și completări:


	– Tehnică legislativă în conformitate cu modificările ulterioare

	3. 
	ORDONANȚĂ DE URGENȚĂ

privind prelungirea mandatelor Comitetului de reglementare al Autorităţii Naţionale de Reglementare în Domeniul Energiei
	1. Titlul ordonanţei de urgenţă se modifică şi va avea următorul cuprins:

„ORDONANȚĂ DE URGENȚĂ
privind modificarea și completarea Ordonanței de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei”


	– Tehnică legislativă în conformitate cu modificările ulterioare

	4. 
	Articol unic - Mandatele în derulare ale membrilor Comitetului de reglementare al Autorităţii Naţionale de Reglementare în Domeniul Energiei care expiră la data de 23 aprilie 2020 se prelungesc pentru o perioadă de trei luni, de la data intrării în vigoare a prezentei ordonanţe de urgenţă.
	2. Articolul unic se modifică şi va avea următorul cuprins:
„Art. I. - Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, publicată în Monitorul Oficial al României, Partea I, nr. 337 din 18 mai 2007, aprobată cu modificări și completări prin Legea nr. 160/2012, cu modificările și completările ulterioare, se modifică și se completează după cum urmează:


	

	
	
	1. La articolul 4, după alineatul (16) se introduce un alineat nou, alineatul (161), cu următorul cuprins:

«(161) Mandatele membrilor Comitetului de reglementare a căror durată expiră prin ajungerea la termen în perioada în care este decretată starea de urgență în conformitate cu Ordonanţa de urgenţă a Guvernului nr. 1/1999 privind regimul stării de asediu şi regimul stării de urgenţă, aprobată cu modificări şi completări prin Legea nr. 453/2004, cu modificările şi completările ulterioare, se prelungesc de drept pentru o perioadă de maximum trei luni, termen în care comisiile de specialitate desemnate conform alin.(2) audiază și propun noii membri, iar Parlamentul în şedinţa comună a celor două Camere îi numește în condițiile legii.»

Autor: Grupurile parlamentare PSD și PNL
	Acoperă exact sensul prezentei Ordonanțe de urgență a Guvernului cu deosebirea că în loc să se dea un termen fix de 3 luni, tratează un caz general, dând posibilitatea Camerei Deputaților și Senatului să îndeplinească parcursul legal de numire a noilor membrii ai Comitetului de reglementare ANRE. Având în vedere atribuțiile și competențele exercitate de ANRE în sectorul energetic precum și faptul că Comitetul de reglementare este forul decizional îndrituit să aprobe reglementările emise de autoritate pentru funcționarea pieței de energie, este imperios necesară modificarea și completarea OUG 33/2007, în sensul dispunerii prelungirii mandatelor membrilor Comitetului de reglementare din cadrul ANRE ce expiră prin ajungerea la termen, pentru a putea fi asigurată continuitatea activității de reglementare a autorității, respectiv adoptarea în condiții de legalitate, cu respectarea condițiilor de cvorum, a măsurilor de reglementare necesare.



	5. 
	
	2. La articolul 11, alineatul (5) se modifică și va avea următorul cuprins:

«(5) ANRE colaborează cu Consiliul Concurenței în vederea aplicării legislației naționale și europene în materie de concurență.»”

Autor: Grupurile parlamentare PSD și PNL


	Modificare necesară în vederea unei mai bune aplicări la nivel național în sectorul energetic a normelor europene în materie de concurență.

	6. 
	
	Art. II – Parlamentul României numește noii membri ai Comitetului de reglementare al Autorității Naționale de Reglementare în Domeniul Energiei până la data de 23 iunie 2020 în locul membrilor a căror mandate expiră la data de 23 aprilie 2020, în condițiile Ordonanței de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare.

Autor: Grupurile parlamentare PSD și PNL

